***The Air I Breathe*** er en amerikansk drama-thriller fra 2007. Filmen er regissert av Jieho Lee, og har Kevin Bacon, Julie Delpy, Brendan Fraser, Andy Garcia, Sarah Michelle Gellar, Clark Gregg, Emile Hirsch og Forest Whitaker i hovedrollene.

Handling
--------

Fire historier om fire mennesker som alle vil forandre livet sitt – "Happiness", "Pleasure", "Sorrow" og "Love". "Happiness" (Forest Whitaker) er en bankmann som stiller store spørsmål ved livet. Han skjønner ikke helt higet etter og forventningene om suksess som det krever, og leter etter en vei ut. Men når han finner den, ved å spille på et fikset hesteveddeløp og et forsøk på å rane en bank, starter han en kjede av reaksjoner. "Pleasure" (Brendan Fraser) er en synsk gangster som gjør alt han får beskjed om, men som begynner å bli lei av å bli herset rundt med i mafialivet. Han møter sangstjernen "Sorrow" (Sarah Michelle Gellar), og bestemmer seg for å bli kvitt det. "Sorrow" på sin side er lei av popstjernelivet, og vil gjerne leve et normalt liv. Men det skal vise seg å være lettere sagt enn gjort. "Love" (Kevin Bacon) sliter med kjærlighetssorg – han er forelsket i sin beste jentevenn (Julie Delpy), som er gift med hans beste guttevenn (Clark Gregg). Disse vidt forskjellige historiene blir vevet inn i hverandre ved hjelp av den hensynsløse mafialederen "Fingers" (Andy Garcia), som gjerne vil ha en bit fra alle kanter.

Om filmen
---------

*The Air I Breathe* spilte inn totalt 2,5 millioner dollar på verdensbasis. Anmelderne var ikke særlig begeistret for filmen; den står med svake 12% på nettstedet Rotten Tomatoes. På det brukerbaserte nettstedet Internet Movie Database har filmen derimot en langt høyere anseelse. Der ligger den på et gjennomsnitt på 7,0 etter over 24 000 stemmer.

Rolleliste
----------

| Rolle | Skuespiller |
| --- | --- |
| Love | Kevin Bacon |
| Gina | Julie Delpy |
| Pleasure | Brendan Fraser |
| Fingers | Andy Garcia |
| Sorrow | Sarah Michelle Gellar |
| Henry | Clark Gregg |
| Tony | Emile Hirsch |
| Happiness | Forest Whitaker |
| Jiyoung | Kelly Hu |
| Danny | Evan Parke |
| Sorrow's Father | Taylor Nichols |
| Eddie | Victor Rivers |
| Allison | Cecilia Suarez |
| Frank | Todd Stashwick |
| Interviewer | Jon Bernthal |
| Mr. Parks | William Maier |

Trivia
------

* Sarah Michelle Gellar spiller en popstjerne, men synger ikke låtene karakteren hennes fremfører selv. De er sunget av Kim Wayman.
* Ingen av de fire hovedkarakterenes (Happiness, Pleasure, Sorrow og Love) virkelige navn blir nevnt i filmen, selv om Gellars karakters artistnavn "Trista" blir nevnt flere ganger.

Eksterne lenker
---------------

* (en) *The Air I Breathe* på Internet Movie Database Rediger på Wikidata

* (sv) *The Air I Breathe* i Svensk Filmdatabas Rediger på Wikidata

* (da) *The Air I Breathe* i Danmark Nationale Filminstitut Rediger på Wikidata

* (en) *The Air I Breathe* på AllMovie Rediger på Wikidata

* (fr) *The Air I Breathe* på Allociné Rediger på Wikidata

* (nl) *The Air I Breathe* på MovieMeter Rediger på Wikidata

* (en) *The Air I Breathe* på Turner Classic Movies Rediger på Wikidata

* (en) *The Air I Breathe* på American Film Institute Rediger på Wikidata

* (en) *The Air I Breathe* på Rotten Tomatoes Rediger på Wikidata

* (en) *The Air I Breathe* på Metacritic Rediger på Wikidata